Çalakîya roniştişî ya ke semedê azadîya fîzîkîye ya Rayberê Şarê Kurdî Abdullah Ocalanî verê Ofîsê Neteweyanê Yewbîyayeyan (NY) ê Cenevre de yena kerdene, dewam kena.
Çalakîya nê hewteyî de hêrişê Iraqî yê vera Kampa Multecîyan a Şehîd Rustem Cûdîyî ya Mexmûrî ameyî şermezarkerdene û mesajê xurtkerdişê têkoşînî ame dayene. Qiseykerdişan de bale ameye antene serê Tecrîdê Îmraliyî  û muhîmîya rolê Abdullah Ocalanî ser û wina ame vatene, "Weçînitişê peyênî de zî ame vînayene ke bê fîkranê Rayber Apoyî serkewtiş mumun nîyo. Rayber Apo semedê şaranê Rojhelatê Mîyanênî xelisnayîş o."
